Bréguet 280T

**Bréguet 280T** – XX a. trečiojo dešimtmečio pabaigoje Prancūzijoje, įmonėje „Breguet Aviation“ sukurtas biplanas oro laineris. Orlaivis buvo sukurtas civilinei rinkai pritaikant karinį transportinį lėktuvą Bréguet 19, lygiai taip pat kaip anksčiau buvo padarę kito karinio lėktuvo Bréguet 26T atžvilgiu. Manoma, kad lėktuvo salono konstrukcija vėliau tapo pagrindu SSRS sukurto bendrosios paskirties orlaivio An-2 fiuzeliažui.

## Konstrukcija
Bréguet modelis „280T“ buvo panašus į modelį „26T“, kuris buvo sukurtas pritaikant „Bréguet 19“ horizontalius paviršius keleivių pervežimui skirtam fiuzeliaui, kurio aukštis tapo pagrindu tarpui tarp abejų sparnų. Modelio „280“ fiuzeliažas buvo sukurtas modelio „26T“ pagrindu su kiek pagerinta aerodinamika.

## Eksploatacijos istorija

Pirmasis prototipas buvo sukurtas ir išbandytas 1928 m. rudenį, po ko buvo gautas aviakompanijos „Air Union“ užsakymas pagaminti 8 serijinius egzempliorius.

Šie orlaiviai buvo naudojami reisuose iš Paryžiaus į Pietų Prancūziją, Šveicariją, ir (kartais) į Londoną. Aviakompanija netrukus užsakė dar vieną, kuris buvo perdarytas iš modelio „281T“ prototipo, ir šešis modernizuotus modelius „284T“, kurie skyrėsi galingesniais varikliais (vienas jų buvo perdarytas iš kito „281T“). Du pastarojo tipo orlaiviai buvo naudojami aviakompanijos „Air Orient“ reisuose į pietryčių Aziją.

Keletas „Air Union“ „280T“-ųjų ir „284T“-ųjų buvo eksploatuojami aviakompanijos prijungimo prie „Air France“ metu ir buvo eksploatuoti pastarosios.

## Avarijos ir incidentai
1931 m. sausio 17 d. „Bréguet 280T“ registracijos Nr. F-AIVU, priklausęs „Air Union“ sudužo tūpimo Limpno () oro uoste (Didžioji Britanija) metu. Orlaivis atsitrenkė į aerodromo tvorą ir ir įsirėžė į žemę, buvo apgadinta važiuoklė ir fiuzleiažo apačia. Iš aštuonių orlaivyje buvusių asmenų nedideliu sužalojimus patyrė vienas įgulos narys.

## Pagrindas An-2
Dėl panašios fiuzeliažo struktūros, vidinių jėgos elementų, sparnų dydžio ir tvirtinimo yra manoma, kad „Bréguet 280T“ tapo pagrindu Sovietų Sąjungoje po Antrojo pasaulinio karo kuriant bendrosios paskirties orlaivį An-2.

## Variantai

; 280T

* Pirmasis serijinis modelis su 500 AG (370 kW) variklius Renault 12Jb; pagaminti 9 vnt.

; 281T

* Prototipas su 450 AG (340 kW) galios varikliu Lorraine-Dietrich 12Ed. Pagaminti 2 lėktuvai, vėliau vienas perdarytias į „280T“, kitas – į „284T“.

; 284T

* Antrasis serijinis modelis su 600 AG (450 kW) galios variklis Hispano-Suiza 12Lbrx; pagaminti 7 vnt.

## Operatoriai
;  

* Air Orient – du orlaiviai „Bréguet 284T“.
* Air Union – dešimt „Bréguet 280T“ ir penki „Bréguet 284T“.
* Air France

## Techniniai duomenys (280T)

*Duomenys iš* Jane’s all the World’s Aircraft, 1928

### Bendrosios charakteristikos
* **[[Įgula]]:** 2
* **Keleivių talpa:** 8 / 10
* **Ilgis:** 12,125 m
* **[[Sparno mojis]]:** 17,25 m
* **Aukštis:** 4,08 m
* **Sparnų plotas:** 55,85 m2
* **Svoris**
** **[[Tuščios transporto priemonės svoris|tuščio]]:** 1 607 kg
** **[[Maksimalus kilimo svoris|maksimalus kilimo]]:** 3 100 kg
* **Kuro talpa:** 640 l
* **Jėgainė:** V-12 tipo vandeniu aušinamas stūmoklinis variklis Renault 12Jbr, išvystantis 370 kW (500 AG) jūros lygyje

### Skrydžio duomenys
* **[[Greitis]]:**
** **[[V greičiai|maksimalus]]:** 220 km/h (110 mazgų)
** **kreiserinis**: 198 km/h
** **minimalus:** 90 km/h (49 mazgai)
* **Skrydžio nuotolis:** 1,100 km (590 jūrmylių)
* **[[Skrydžio lubos]]:** 4 700 m
* **Kilimo laikas:**
** į 1 000 m (3 300 pėdų) – 6 min.;
** į 3,000 m (9 800 pėdų) – 29 min.
* **Sparno apkrova:** 55,5 kg/m2
* **Specifinė galia:** 0,1226 kW/kg

## Literatūra
* 
* 
* 

## Išnašos